section_heading: 1904.–1926.
paragraph_text: mini|250px|desno|Jedna od najranijih utakmic između Olimpie i Dorie desetih godina XX. stoljeća 1904. godine je u Rijeci (Fiume, u sastavu ugarskog dijela Austro-Ugarskog Carstva kao Corpus Separatum), osnovan Club Sportivo Olimpia kao sportski klub sa sekcijama za tennis-lawn, foot-ball, plivanje, biciklizam, laku atletiku.<ref> Klub su osnovali braća Mitrovich, Carlo Colussi, Antonio Marchich, Aristodemo Susmel i Agesilao Satti, a prvo je sjedište bilo na Brajdi, na mjestu današnjeg ulaza u KBC Rijeka. Klub je od samog početka osnovan kao nogometni klub, no prvo službeno zasjedanje nogometne sekcije o kojemu spominju novine iz tog doba je održano tek 25. studenog 1906. godine. Taj datum povjesničari smatraju i službenim začetkom HNK Rijeke, čime je klub najstariji još aktivni nogometni klub u Hrvatskoj. Za razliku od mnogo drugih klubova u gradu i okolici, on je od samog početka multikulturalnog opredjeljenja jer u njemu igraju i rade bok uz bok predstavnici svih tada glavnih etničkih riječkih skupina: Talijani, Hrvati, Mađari i Nijemci. Klupske boje su prvih nekoliko godina bile crno-bijele, no kroz desete godine klub počinje nositi bijelu boju glavnog dresa.